Αν Είχα Πόδια θα σε Κλωτσούσα

To ***Αν Είχα Πόδια θα σε Κλωτσούσα*** () είναι ψυχολογικό κωμικό δράμα του 2025 σε σενάριο και σκηνοθεσία της Μαίρη Μπρόνσταϊν. Πρωταγωνιστούν οι Ρόουζ Μπερν, Κόναν Ο' Μπράιεν, Ντανιέλ Μακντόναλντ, Ντελάνεϊ Κουίν, Κρίστιαν Σλέιτερ και ASAP Rocky.

Η ταινία έκανε την παγκόσμια πρεμιέρα της στο Φεστιβάλ Κινηματογράφου Σάντανς στις 24 Ιανουαρίου 2025 και κυκλοφόρησε στους κινηματογράφους από την A24 στις 10 Οκτωβρίου 2025, παίρνοντας θετικές κριτικές, με την ερμηνεία της Μπερν να λαμβάνει παγκόσμια αναγνώριση, κερδίζοντας την Αργυρή Άρκτο Καλύτερης Ερμηνείας και μία Χρυσή Σφαίρα, αλλά και υποψηφιότητες για Βραβείο Critics' Choice, Βραβείο Σωματείου Ηθοποιών, Βραβείο BAFTA και Όσκαρ Α΄ Γυναικείου Ρόλου.

## Πλοκή
Η Λίντα είναι μία ψυχοθεραπεύτρια που έχει φτάσει στα όρια της ενώ φροντίζει την κόρη της, που έχει μία παιδιατρική διαταραχή σίτισης, η οποία απαιτεί συμπληρωματική νυχτερινή σίτιση μέσω ενός σωλήνα και συμμετοχή σε ένα πρόγραμμα ημερήσιας νοσηλείας, στο οποία η Λίντα την πηγαίνει κάθε μέρα. Ο σύζυγος της Λίντα, ο Τσαρλς, είναι μακριά δουλεύοντας ως καπετάνιος πλοίου.

Η κατάσταση της οικογένειας χειροτερεύει ότι το διαμερισμά τους στο Μόντοκ πλυμμηρίζει αφού το ταβάνι καταρρέει. Η Λίντα αναγκάζεται να μετακομίσει με την κόρη της σε ένα άθλιο πανδοχείο. Ενώ ζουν εκεί, η Λίντα γνωρίζει μία σαρκαστική υπάλληλο, την Νταϊάνα και τον γείτονα της, το Τζέιμς, τον επιστάτη του πανδοχείου. Η Λίντα δυσκολεύεται να κοιμηθεί λόγω του θόρυβου που κάνει την εσωτερική αντλία σίτισης της κόρης της. Άϋπνη, περνάει τις νύχτες της έξω από το δωμάτιο του πανδοχείου, πίνοντας κρασί, καπνίζοντας μαριχουάνα, ακούγοντας μουσική και τρώγοντας πρόχειρο φαγητό. Κατά την διάρκεια της νύχτας, η Λίντα αφήνει την κόρη της για να ελέγξει τις επισκευές στο διαμέρισμα, οι οποίες έχουν καθυστερήσει λόγω της ξαφνική αποχώρησης του επισκευαστή.

Επαγγελματικά, η Λίντα περιβάλλεται από δύσκολους και απαιτητικούς πελάτες, συμπεριλαμβανομένης και της Κάρολαϊν, μίας νέας μητέρας που πάσχει από παράνοια και επιλόχειο άγχος. Η Λίντα, επίσης, αναζητά θεραπεία από ένας άλλον συνάδελφο, ο οποίος είναι αρκετά μη βοηθητικός και εκνευρίζεται ολοένα και περισσότερο από την έλλειψη επαγγελματικών ορίων. Όταν ο Τσαρλς τηλεφωνεί στην Λίντα, είναι επικριτικός και μη υποστηρικτικός, λέγοντας της ότι θα ευχόταν να μπορούσε και ο ίδιος "να κάθεται όλη μέρα" ως ψυχοθεραπευτής. Η γιατρός της κόρης της στο ημερήσιο πρόγραμμα του νοσοκομείου είναι επίσης αδιάφορη και επικρίνει την Λίντα επειδή χάνει συχνά συνεδρίες οικογενειακής θεραπείας. Λέει στην Λίντα ότι αν η κόρη της δεν φτάσει τον στόχο βάρους μέχρι το τέλος της εβδομάδα, τα επίπεδα φροντίδας της κόρης της θα επαναξιολογηθούν. Η Λίντα νιώθει ότι της την έχουν στήσει προκειμένου να αποτύχει και ότι η κόρη της δεν θα φάει περισσότερο όσο εξαρτάται από τον σωλήνα σίτισης.

Κατά την διάρκεια μιας συνεδρίας, η Κάρολαϊν εγκαταλείπει το μωρό της στο γραφείο της Λίντα. Η Λίντα προσπαθεί, ανεπιτυχώς, να πείσει τον ψυχοθεραπευτή συνάδελφο της να την βοηθήσει. Στη συνέχεια, τηλεφωνεί στον σύζυγο της Κάρολαϊν και του ζητά να έρθει να πάρει το μωρό άμεσα, αλλά αυτός αρνείται να αφήσει την δουλειά του για να το κάνει, αναγκάζοντας την να καλέσει την αστυνομία. Μια νύχτα, ο Τζέιμς προσπαθεί να δεθεί με την Λίντα. Την βοηθάει να αγοράσει ναρκωτικά στο σκοτεινό διαδίκτυο και προσφέρει συναισθηματική υποστήριξη στην κόρη της. Η Λίντα, τελικά, πηγαίνει τον Τζέιμς στο διαμέρισμα της για να δει το ταβάνι που έχει καταρρεύσει, αλλά αυτός πέφτει από το κατεστραμένο πάτωμα και σπάει το πόδι του.

Αφού ενημερώνεται ότι η κόρη της δεν μπορεί να φτάσει το απαραίτητο βάρος προκειμένου να αφαιρεθεί ο σωλήνας σίτισης, η Λίντα κάνει σκηνή στην ομαδική συνάντηση μαμάδων του προγράμματος του νοσοκομείου, που προκαλείται όταν η γιατρός λέει στην ομάφα ότι η ασθένεια των παιδιών τους δεν είναι δικό τους λάθος. Η Λίντα εξομολογείται στον ψυχοθεραπευτή της ότι έκανε έκτρωση στην πρώτη της εγκυμοσύνη, χρόνια πριν γεννήσει την κόρη της και την πιάνει πανικός σχετικά με τις αποτυχίες της ως μητέρα. Αυτός της λέει ότι δεν θα συνεχίσει να είναι ο ψυχοθεραπευτής της. Η Κάρολαϊν εμφανίζεται μια νύχτα στο λόμπι του πανδοχείου, έχοντας κρίση ψυχική υγείας, ψάχνοντας την Λίντα. Καθώς η Λίντα προσπαθεί να την πείσει να πάνε στα επείγοντα, η Κάρολαϊν την χαστουκίζει και το σκάει. Η Λίντα την κυνηγάει, αλλά την χάνει σε μία σκοτεινή κοντινή παραλία.

Επιστρέφοντας στο πανδοχείο, η Λίντα αφαιρεί τον σωλήνα της κόρης της και έχει παραισθήσεις ότι η χειρουργική τρύπα κλείνει. Όταν η Λίντα επιστρέφει στο διαμέρισμα της, ανακαλύπτει ότι ο Τσαρλς έχει επιστρέψει ξαφνικά στο σπίτι και ότι έχει επισκευάσει την τρύπα στο ταβάνι. Προσπαθεί να κρύψει το γεγονός ότι άφησε την κόρη του μόνη στο πανδοχείο, αλλά ο Τζέιμς λέει στον Τσαρλς ότι την πρόσεχε όσο η Λίντα έλειπε. Όταν ο Τσαρλς βλέπει ότι η Λίντα έχει αφαιρέσει τον σωλήνα σίτισης, η Λίντα τρέχει στην παραλία. Τρέχει επανειλημμένα μέσα στην θάλασσα αλλά πέφτει πίσω στην ακτή από μεγάλα κύματα. Η Λίντα ξυπνάει στην παραλία με την κόρη της δίπλα της. Της υπόσχεται ότι θα είναι καλύτερη και το κορίτσι χαμογελάει.

## Ηθοποιοί και χαρακτήρες
* Ρόουζ Μπερν ως Λίντα
* Κόναν Ο' Μπράιεν ως ψυχοθεραπευτής της Λίντα
* Ντανιέλ Μακντόναλντ ως Κάρολαϊν, μία από τις ασθενείς της Λίντα
* Ντελάνεϊ Κουίν ως κόρη της Λίντα
* Κρίστιαν Σλέιτερ ως Τσαρλς, σύζυγος της Λίντα
* ASAP Rocky ως Τζέιμς, διευθυντής πανδοχείου
* Άιβι Γουόκ ως Νταϊάνα, υπάλληλος πανδοχείου
* Μαίρη Μπρόνσταϊν ως Δρ. Σπρινγκ
* Λαρκ Γουάιτ ως Βανέσσα
* Ντάνιελ Ζολγκάντρι ως Στίβεν, ένας από τους ασθενείς της Λίντα
* Έλα Μπίτι ως Κέιτ, μία από τις ασθενείς της Λίντα 
* Μαρκ Στόλτζενμπεργκ ως παρευρισκόμενος στο πάρκινγκ της κλινικής
* Ρόναλντ Μπρόνσταϊν ως σύζυγος της Κάρολαϊν
* Έλεν Χονγκ ως Ευα 
* Έιμι Τζαντ Λίμπερμαν ως Μέλανι 
* Τζος Πες ως Μπραντ 
* Μάνου ως Λάντλορντ 
* Ευα Κόρνετ ως ο εαυτός της

## Παραγωγή
Το *Αν Είχα Πόδια θα σε Κλωτσούσα* ξεκίνησε γυρίσματα τον Αύγουστο και τον Σεπτέμβριο του 2023 στο Μόντοκ της Νέας Υόρκης αφού η ένωση SAG-AFTRA εξασφάλισε μία προσωρινή συμφωνία για την ταινία εν μέσω της απεργίας των ηθοποιών.

## Κυκλοφορία

Το *Αν Είχα Πόδια θα σε Κλωτσούσα* έκανε πρεμιέρα στο Φεστιβάλ Κινηματογράφου Σάντανς του 2025 στις 24 Ιανουαρίου 2025. Έκανε την παγκόσμια πρεμιέρα της τον Φεβρουάριο του 2025 στο 75ο Διεθνές Φεστιβάλ Κινηματογράφου Βερολίνου στο διαγωνιστικό κομμάτι για την Χρυσή Άρκτο. Η Ρόουζ Μπερν κέρδισε την Αργυρή Άρκτο Καλύτερης Ερμηνείας. Προβλήθηκε στο 52ο Φεστιβάλ Κινηματογράφου Τέλουριντ, στο Διεθνές Φεστιβάλ Κινηματογράφου του Τορόντο του 2025, στο Φεστιβάλ Κινηματογράφου Νέας Υόρκης 2025, και στο Φεστιβάλ Κινηματογράφου Λονδίνου BF1 2025. Η ταινία κυκλοφόρησε από την A24 στις 10 Οκτωβρίου 2025.

Επίσης, προβλήθηκε στο τμήμα 'Τα Καλύτερα του 2025' στο 20ο Φεστιβάλ Κινηματογράφου Ρώμης τον Οκτώβριο του 2025.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες παραγωγής A24
Κατηγορία:Ταινίες σχετικά με σχέσεις μητέρας–κόρης
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)